text_sentence: 21 ᎠᎴ ᎾᏍᏉ ᏔᏑᏰᏍᏗ ᎨᏎᏍᏗ ᏂᎦᏛ ᏴᏫ ᏄᎾᏛᏅ, ᎠᏂᏍᎦᏯ ᎠᏂᎦᏔᎿᎢ, ᎤᏁᎳᏅᎯ ᎠᏂᎾᏰᏍᎩ, ᎠᏂᏍᎦᏯ ᏚᏳᎪᏛ ᎠᏂᏁᎩ, ᎠᏂᏂᏆᏘᎯ ᎠᎬᎥᎯᏍᏗ ᎨᏒᎢ; ᎾᏍᎩᏃ ᏕᎯᏁᏤᎮᏍᏗ ᎤᏂᎬᏫᏳᏌᏕᎩ ᏂᏕᎲᏁᎮᏍᏗ ᏌᏉ ᎢᏯᎦᏴᎵ ᎾᏂᎥᎢ, ᎠᎴ ᎤᏂᎬᏫᏳᏌᏕᎩ ᎠᏍᎪᎯᏧᏈ ᎾᏂᎥᎢ, ᎤᏂᎬᏫᏳᏌᏕᎩ ᎯᏍᎦᏍᎪᎯ ᎾᏂᎥᎢ, ᎠᎴ ᎤᏂᎬᏫᏳᏌᏕᎩ ᎠᏍᎪᎯ ᎾᏂᎥᎢ; 22 ᎾᏍᎩᏃ ᎯᎠ ᏓᏄᎪᏓᏁᎮᏍᏗ ᏴᏫ ᏂᎪ- ᎯᎸᎢ; ᎠᎴ ᎯᎠ ᏄᏍᏕᏍᏗ, ᎾᏍᎩ ᏂᎦᏛ ᎪᎱᏍᏗ ᎤᎵᏍᎨᏛ ᎠᏰᎢᎵᏓᏍᏗ ᎨᏒᎢ, ᏂᎯ ᎨᏣᏲᎮᏗ ᎨᏎᏍᏗ; ᎤᏍᏗᏉᏍᎩᏂ ᎠᏰᎢᎵᏓᏍᏗ ᎨᏒ ᎾᏍᎩ ᏓᏄᎪᏗᏍᎨᏍᏗ; ᎾᏍᎩᏃ ᎤᏓᏌᎧᎯᎨ ᏂᏣᎵᏍᏓᏁᎮᏍᏗ, ᎠᎴ ᎾᏍᎩ ᎤᏁᎳᏗᏍᏗᏍᎨᏍᏗ ᏣᎵᏐᎢᎸᎢ.